**Zagreb postaje središte svjetske lutkarske scene: Počinje 58. PIF**

Zagreb, 4. rujna 2025.

Od 12. do 18. rujna, Zagreb ponovno postaje središte svjetske lutkarske umjetnosti. U svom 58. izdanju, Međunarodni festival kazališta lutaka PIF okuplja kazališta s nekoliko kontinenata, potvrđujući status jednog od najvažnijih lutkarskih festivala u Europi.

Ovogodišnji PIF donosi bogat i raznolik program koji uključuje predstave iz 12 zemalja: Bosne i Hercegovine, Češke, Čilea, Estonije, Italije, Kanade, Poljske, Slovačke, Slovenije, Srbije, Španjolske i Hrvatske. U službenom i natjecateljskom programu, publika će imati priliku uživati u vrhunskim lutkarskim ostvarenjima koja donose različite estetske, kulturološke i izvedbene pristupe. U popratnom programu nastupaju tri hrvatska kazališta te dvije inozemne trupe – iz Avignona (Francuska) i Sofije (Bugarske). Lutke ćete tako moći vidjeti u Kulturnom centru Travno, Zagrebačkom kazalištu mladih, Zagrebačkom plesnom centru, Kulturnom informativnom centru, Zagrebačkom kazalištu lutaka i glazbenom paviljonu Zrinjevac.

Lutka je naizgled tek neživi predmet, drvena figura, papirnata forma, mehanička struktura. No u rukama lutkara, ona postaje glas, pokret, osjećaj – postaje biće. Lutkar je i redatelj i glumac i scenograf – ali prije svega medij između stvarnog i imaginarnog.

U okviru festivala prikazuju se brojne discipline koje tematiziraju lutkarstvo i njegov doprinos. Stoga se na festivalu otvaraju dvije izložbe; dječji likovni radovi vrtićke dobi koji svjedoče o kreativnosti i viziji najmlađih te izložba lutaka i scenografije Luči Vidanović, renomirane riječke umjetnice i lutkarice. Uz izložbe, u programu su i lutkarske radionice za različite uzraste, projekcija filmova i predstavljanja knjiga. Kao i dosad, organizator festivala je Kulturni centar Travno iz Zagreba.

PIF također pruža prostor i glas dječjim lutkarskim skupinama iz Zagreba i okolice, koje svojim nastupima dokazuju da ljubav prema lutkama i sceni počinje od malih nogu. Festival im omogućuje da se izraze, da stvaraju i da se osjećaju dijelom šire umjetničke zajednice.

Među predstavama u službenom programu, stručni i dječji žiri dodjeljuju, uz mnoge ostale, prestižnu nagradu Tibor Sekelj najboljim predstavama, odajući priznanje umjetničkoj izvrsnosti i inovativnosti.

PIF svake godine iznova podsjeća kako lutkarstvo nije tek forma za zabavu, već umjetnost suptilne komunikacije, prostor tišine i izraza, mjesto gdje i najmanji pokret može izgovoriti najdublju misao. Lutka nije samo figura – ona je ogledalo našeg unutarnjeg svijeta. Iako se često percipira kao kazalište namijenjeno djeci, lutkarstvo daleko nadilazi dobne granice. Kroz suptilnost pokreta, metaforu figure i snagu simbolike, lutkarska scena otvara prostor za ozbiljna društvena, filozofska i emocionalna pitanja. Lutka može govoriti o temama koje su preteške za izravnu riječ, može postati alter ego, glas potisnutog, oblik arhetipa ili ironijski komentar stvarnosti. Upravo u toj mogućnosti da kroz jednostavno oživotvorenje predmeta ispriča duboku i slojevitu priču, lutkarstvo postaje kazalište za sve – i za one koji se još igraju, i za one koji su već zaboravili kako. Festival PIF snažno zastupa upravo tu ideju – da lutka pripada svima, bez obzira na godine, i da njezina umjetnost ima moć transformirati i djecu i odrasle.

Za dodatne informacije, izjave organizatora ili akreditacije, molimo kontaktirajte:

Lucija Halužan Hačić

Stručna suradnica za marketing i komunikacije s javnošću

091 421 5003

[press@pif.hr](mailto:press@pif.hr)

[www.pif.hr](http://www.pif.hr)

**PROGRAM**

**58. Međunarodni festival kazališta lutaka – PIF**

**12. – 18. rujna 2025.**

**četvrtak 11. rujna – pretprogram**

**18.00 sati, foaje Kulturnog centra Travno**

Otvorenje izložbe ***LUTKA, MASKA... PIF\**,** 13. likovni natječaj za djecu

**18.30 sati, Kulturni centar Travno, Plava dvorana**

Predstavljanje knjige igrokaza ***VELIKI SAN, MALI MIŠ\****, autorica Ljerka Pukec

**petak, 12. rujna**

**18.00 sati, Galerija Udruge Umjetnost osmijeha**

Otvorenje izložbe ***LUTKE IZ RUKU KOJE TEKU***\*, izložba lutaka i scenografije Luči Vidanović

**20.00 sati, dvorana Kulturnog centra Travno**

**SVEČANO OTVORENJE 58. PIF-a** *(ulaz s pozivnicom)*

***NIJE PAS BEŠTIJA****,*Gradsko kazalište lutaka Split, Hrvatska *(za odrasle)*

**subota, 13. rujna**

**11.00 sati, Tkalčićeva, Trg bana Josipa Jelačića, Trg Petra Preradovića**

**PIFKOVA POVORKA\*** *(za djecu i odrasle)*

**11.00 i 13.00 sati, Kulturno informativni centar**

***ŠUMA****,* Puzzle Théâtre, Kanada *(4+)*

**16.00 sati, park ispred Kulturnog centra Travno**

***OD ŠTAPA DO LUTKE\*****,* lutkarska radionica *(za učitelje i odgojitelje)*

**17.00 sati, Glazbeni paviljon Zrinjevac**

**MALI LUTKARI NA 58. PIF-u: *MACA PAPUČARICA****\*,* Mali lutkari Kreativnog učilišta Doma kulture Kristalna kocka vedrine, Sisak *(za djecu)*

**18.00 sati, Kulturni centar Travno**

***RUKE VELIČINE ORAHA****,* Staro kazalište Karola Spišáka u Nitri, Slovačka *(12+)*

**18.00 sati, Glazbeni paviljon Zrinjevac**

***MJESEČARI\*,*** Lutkarski studio *Perlice*, Sisak, Hrvatska *(5+)*

**20.00 sati, Kulturno informativni centar**

***PRELUDIJ NA MORU\**,** premijera lutkarskog filma, Studio Aristo, Austrija *(13+)*

**nedjelja, 14. rujna**

**11.00 i 13.00 sati, Kulturni informativni centar**

***VISJETI O KONCU****,*Di Filippo Marionette, Italija *(za djecu i odrasle)*

**16.00 sati,** **park ispred Kulturnog centra Travno**

***LUTKICA KRPICA\*,*** lutkarska radionica*(za osobe treće životne dobi)*

**17.00 sati, Glazbeni paviljon Zrinjevac**

***VRAPČIĆ\*,*** Kazalište *LET,* Hrvatska *(4+)*

**17.00 sati, Zagrebačko kazalište lutaka**

***CRVENI BALONČIĆ***, Naivno kazalište Liberec, Češka *(3+)*

**18.00 sati, Glazbeni paviljon Zrinjevac**

***CVRČAK I MRAV*\***, Max teatar, Hrvatska *(4+)*

**18.30 sati, Zagrebačko kazalište mladih**

***UTOPIJA*,** Lutkarsko kazalište Mostar, Bosna i Hercegovina *(10+)*

**20.00 sati, Zagrebački plesni centar**

***BEZIMENI/NEZNANI,*** Zaklada Gra/nice, Poljska *(za odrasle)*

**ponedjeljak, 15. rujna**

**9.30 sati, Dječji vrtić Travno**

***ŽABICA HOPSICA\****, lutkarska radionica *(za djecu DV Travno)*

**14.30 sati, Dječji vrtić Potočnica**

***ŽABICA HOPSICA\****, lutkarska radionica za djecu*(za djecu DV Potočnica)*

**17.00 sati,** **park s južne strane Kulturnog centra Travno**

***KUTHI,*** Kazalište Tricktrek, Estonija *(6+)*

**18.00 sati, Kulturni centar Travno**

***MEDO I PRAŠČIĆ,*** Kazalište lutaka Ljubljana, Slovenija *(3+)*

**19.00 sati, plato Mamutice**

***BIJELA DAMA***\*, Deraïdenz, Francuska *(za djecu i odrasle)*

**20.00 sati, Zagrebački plesni centar**

***ANTUCO,*** Silencio Blanco, Čile *(za odrasle)*

**utorak, 16. rujna**

**9.30 sati, park ispred Kulturnog centra Travno**

***ŠTAPIĆI LUTKIĆI\****, lutkarska radionica *(za djecu OŠ Malešnica)*

**11.00 sati,** **dvorana Kulturnog centra Travno**

***SNJEGULJICA I PATULJAN*,** Gradskokazalište Vinkovci, Hrvatska *(6+)*

**12.30 sati, park ispred Kulturnog centra Travno**

***ŠTAPIĆI LUTKIĆI \****, lutkarska radionica *(za djecu OŠ Malešnica)*

**17.00 i 20.00 sati, Zagrebački plesni centar**

***PRIJEVOZ: TERET,*** Kazalište lutaka Maribor, Slovenija *(za odrasle)*

**17.00 sati, plato Mamutice**

**MALI LUTKARI NA 58. PIF-u: *PURGERNJAK, DOBRI DUH ZAGREBAČKI\*,*** Osnovna škola Frana Galovića, lutkarska skupina Mali lutkari

**17.30 sati, plato Mamutice**

**MALI LUTKARI NA 58. PIF-u: *LJEPOTICA MORSKOG DNA\*,*** Osnovna škola Josipa Račića, lutkarska skupina 5.b razreda

**18.00 sati, Kulturno informativni centar**

***KLIK,*** Trukitrek, Španjolska (za odrasle)

**18.00 sati,** **park s južne strane Kulturnog centra Travno**

***BAJKOVITI BICIKL RADOSTI\*,*** Kazalište lutaka Malle-malle, Bugarska *(4+)*

**18.30 sati, Zagrebačko kazalište mladih, dvorana Polanec**

***OŽIVO S OLIMPA\*,*** Lutkarski studio Učilišta Zagrebačkog kazališta mladih, skupina P2 *(7+)*

**srijeda, 17. rujna**

**11.00 sati, dvorana Kulturnog centra Travno**

***MISTO DI RASTE LAVANDULILILI*,** Kazalište lutaka Zadar, Hrvatska *(7+)*

**12.00 sati, Kulturni centar Travno, Plava dvorana**

**Predstavljanje knjiga:** Vahid Duraković, ***DRAMATURGIJA LUTKARSKOG KAZALIŠTA (FRAGMENTI)***; Maja Verdonik, ***REVIJE LUTKARSKIH KAZALIŠTA RIJEKA, 1996. – 2024.***; Igor Tretinjak, ***PROSTOR NEDOVOLJNO ISKORIŠTENE SLOBODE – STO GODINA LUTKARSTVA ZA ODRASLE U HRVATSKOJ***; Hicela Ivon, ***PJEVANJA LUTKI MJESEC***; Zdenka Đerđ, ***REDATELJSKE POETIKE HRVATSKE LUTKARSKE SCENE***; *(za odrasle)*

*;*

**17.00 sati, park s južne strane Kulturnog centra Travno**

***BAJKOVITI BICIKL RADOSTI \*,*** Kazalište lutaka Malle-malle, Bugarska *(4+)*

**18.00 sati, park s južne strane Kulturnog centra Travno**

***CVRČAK I MRAV*\***, Max teatar, Hrvatska *(4+)*

**20.00 sati, Zagrebačko kazalište lutaka**

***ZLOČIN I KAZNA,*** Kazalište mladih, Novi Sad, Srbija *(za odrasle)*

**četvrtak, 18. rujna**

**11.00 sati, dvorana Kulturnog centra Travno**

***ČETIRI ČUDESNE NEZGODE*,** Dječje kazalište Branka Mihaljevića u Osijeku, Hrvatska *(5+)*

**20.00 sati, dvorana Kulturnog centra Travno**

**PODJELA NAGRADA I SVEČANO ZATVARANJE 58. PIF-a**

ONI KOJI DOLAZE: predstava studenata Akademije za umjetnost i kulturu u Osijeku: ***GAPITOKIO\**** *(4+)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

\* popratni program

**Organizator zadržava pravo izmjene programa.**

**Sve promjene bit će dostupne na** [www.pif.hr](http://www.pif.hr) **i Facebook stranici Festivala.**